‘लैब भेजी जाएंगी जब्त दवाइयां’
जिलापुलिस ने राजीवपुरम में लड़का होने की शर्तिया दवा बेचने के आरोपी को अदालत में पेश किया। जहां से उसे न्यायिक हिरासत में जेल भेज दिया।
गौरतलब है कि शनिवार स्वास्थ्य विभाग की टीम ने उपायुक्त के निर्देश पर राजीवपुरम में 1200 रुपए में लड़का होने की शर्तिया दवा बेचने के मामले में डाॅ. अश्वनी वैद्य को काबू किया था। टीम ने वैद्य को प्लानिंग कर फर्जी कपल के माध्यम से काबू किया था। जांच अधिकारी थाना सदर करनाल एएसआई सुलतान सिंह ने बताया कि आरोपी वैद्य को रविवार अदालत में पेश किया गया। जहां से उसे न्यायिक हिरासत में जेल भेज दिया है। जांच के लिए बरामद की गई दवाइयों को सील कर जांच के लिए लैब भेजा जाएगा। मामले की जांच की जा रही है।
hin_Deva hin_Deva hin_Deva